# Moisès Sidrach

Moisès Sidrach (Lladó, 1938 - 1980) fou un pintor i escultor català.
Format com a autodidacte, elaborà la seva obra des del seu propi aprenentatge i experimentació. En la seva formació l'ajudà l'observació dels treballs d'artistes locals: Faustí Gironella o Marià Llevanera, però sobretot l'estudi, en un principi, de l'obra de grans artistes com Isidre Nonell, Pablo Picasso o Francisco de Goya, i posteriorment Eduard Munch o Oscar Kokoschka qui van esdevenir importants referents.
El seu estil artístic és contundent, molt expressiu, de línia esboçada, pinzellada ràpida i de temàtica diversa en la que sobreviuen les figures humanes de caràcter simbòlic o mitològic. La textura de les seves pintures és intesa. La seva obra forma part d'un expressionisme empordanès desenvolupat també per altres autors com Pere Bech, Joan Paradís, Josep Cruañas o Alícia Viñas. Va saber moure's entre una línia pictòrica clàssica i a la vegada atrevida cap als nous corrents vanguardistes.
En el seu imaginari hi tenen cabuda molts referents culturals: religiosos, mitològics, històrics, literaris, musicals i també referents socials o polítics.
Exposà per primera vegada el 1967 a la Sala d'Exposicions Municipal de Girona.
El 2004 s'inaugurà una sala d'exposició permanent de la seva obra en el seu taller de Lladó. El novembre del 2005, en commemoració del 25è aniversari de la seva mort, el grup La Funcional Teatre de Figueres va presentar l'espectacle Sidrach, al pavelló poliesportiu de Lladó i posteriorment, el maig del 2006 al Teatre Municipal ''El Jardí'' de Figueres. El 2014 la Fundació Valvi de Girona presentà una retrospectiva amb el títol de L'enigma del Jo: Sidrach (1938-1980).

## Referències

* ↑ Viñas i Palomer, Alícia. Pintors i Escultors de l'Alt Empordà 1939-1959. Institut d'Estudis Empordanesos, p. 497. ISBN 978-84-613-8347-4.
* ↑ Redescobrir Moisés Sidrach article de Joaquim Tremoleda a la Revista de Girona núm. 227, novembre-desembre 2004.
* ↑ La Funcional Teatre Arxivat 2016-03-03 a Wayback Machine., pàgina oficial del grup.
* ↑ Agenda d'activitats 2005 de l'Institut d'Estudis Empordanesos.

## Bibliografia

* Catàleg Fundació Valvi. L'enigma del Jo: Sidrach (1938-1980). Fundació Valvi, Girona, 2014 (http://www.fundaciovalvi.cat/sidrach.pdf Arxivat 2016-09-14 a Wayback Machine.)
* Catàleg Museu de l'Empordà. Exposició Antològica de Moisés Sidrach 1938-1980. Figueres: Museu de l'Empordà, 1980.
* Catàleg Museu de l'Empordà. Guia de les Col·leccions. Figueres: Consorci del Museu de l'Empordà, 1999, p. 221.
* FERRERÓS i SERRA, Joan. Benvolguts Absents III. Figueres: Ajuntament de Figueres, 2006, p. 200. ISBN 978-84-935035-0-5
* PADROSA i GORGOT, Inés. Diccionari biogràfic de l'Alt Empordà. Girona: Diputació de Girona, 2009, p. 907. ISBN 978-8496747-54-8
* TREMOLEDA, Joaquim (Coord). Moisès Sidrach Institut d'estudis Empordanesos 2005. ISBN 84-609-7325-5
* VIÑAS i PALOMER, Alícia. Pintors i Escultors de l'Alt Empordà 1939-1959. Institut d'Estudis Empordanersos (en català), 2010, p. 497. ISBN 978-84-613-8347-4.

## Enllaços externs

* Informació sobre la Sala Sidrach al web del Consorci Salines Bassegoda.
* Personatges il·lustres al web de l'Ajuntament de Lladó.
* Exposició a la Galeria Kreisler el 1981 ressenya a La Vanguardia del 12.12.1981
* L'Alt Empordà i el seu paisatge: retrat amb paraules, article de Carles Bastons i Vivancos a Annals Empordanesos, 2007, Actes del Congrés sobre el Paisatge (Vol. II)